আকিলা ধনঞ্জয়
মহামারাক্কালা কুরুকুলাসুরিয়া পাতাবেন্দিগে ধনঞ্জয় পেরেরা (সিংহলি: අකිල ධනංජය; জন্ম: ৪ অক্টোবর, ১৯৯৩) পানাদুরায় জন্মগ্রহণকারী প্রথিতযশা ও পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কার পক্ষে আন্তর্জাতিক ক্রিকেটের সকল স্তরে (টেস্ট, ওডিআই ও টি২০আই) অংশগ্রহণ করে চলেছেন। ঘরোয়া প্রথম-শ্রেণীর শ্রীলঙ্কান ক্রিকেটে কোল্টস দলের প্রতিনিধিত্ব করছেন। বিশেষ প্রাধিকারপ্রাপ্ত ক্রিকেটের আসরে ওয়েয়াম্বা ইউনাইটেড, চেন্নাই সুপার কিংস, খুলনা টাইটান্স, মুম্বই ইন্ডিয়ান্সের পক্ষে খেলেন। দলে তিনি মূলতঃ অল-রাউন্ডার হিসেবে খেলে থাকেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শিতা প্রদর্শন করে চলেছেন আকিলা ধনঞ্জয়।